Diari Oficial de la Generalitat Valenciana


Sumari del DOGV 3388, del 07-12-1998 (1998/9914)

Edicte sobre bases específiques per a cobrir mitjançant concurs-oposició una plaça de tècnic mitjà de Gestió Cultural.
----------------------------------------------------------------------------------------------------------------------

### Dades del document

Número de DOGV
:   3388

Data del DOGV
:   07-12-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9914


Data del document
:   03-11-1998

Organisme emissor
:   Ajuntament de Puçol

Tipus de document
:   Edicte

Correcció d'errades

 Descriptors 

:   * Puçol
    * patrimoni cultural
    * concurs administratiu
    * administració local

Edicte sobre bases específiques per a cobrir mitjançant concurs-oposició una plaça de tècnic mitjà de Gestió Cultural. [1998/X9914]
  
El Plenari de l'Ajuntament, en la sessió del dia 2 de novembre de 1998, adoptà acord sobre aprovació de les bases específiques per a la provisió mitjançant concurs-oposició d'una plaça de tècnic mitjà de Gestió Cultural, que tot seguit es transcriuen:
  
Bases específiques per a la provisió mitjançant concurs-oposició d'una plaça de tècnic mitjà de Gestió Cultural vacant en la plantilla municipal, oferta d'ocupació pública de 1998, de l'Ajuntament de Puçol (València).
  
1. Objecte de la convocatòria
  
És objecte d'aquesta convocatòria la provisió en propietat pel procediment de concurs-oposició, d'una plaça de tècnic mitjà en Gestió Cultural, vacant en la plantilla d'aquest ajuntament, pertanyent a l'escala d'administració especial, subescala tècnica, classe mitjana, grup B, adscrita a la Fundació Municipal de Cultura i Esports.
  
2. Requisits dels aspirants
  
Per tal de ser admesos a la realització de les proves selectives, els aspirants hauran de reunir els requisits següents, que s'hauran de complir en l'últim dia del termini de presentació de sol·licituds i mantenir-se durant tot el procés selectiu.
  
a) Tenir la nacionalitat espanyola, o la de qualsevol estat membre de la Comunitat Europea.
  
b) Tenir complits els 18 anys, sense excedir de l'edat legal de jubilació.
  
c) Estar en possessió del títol de diplomat, en qualsevol de les branques de Ciències Socials i Jurídiques i/o Humanitats, o haver cursat els tres primers anys de les llicenciatures en les branques esmentades, conformement amb l'annex del Reial Decret 1.954/1994, de 30 de setembre, i ordres de desenvolupament.
  
d) No patir malaltia, ni estar afectats per limitació física o psíquica incompatible amb l'exercici de les funcions, o que les impossibilite.
  
e) No haver estat separat, mitjançant expedient disciplinari del servei de cap administració pública, ni trobar-se inhabilitat per a l'exercici de funcions públiques.
  
3. Sol·licituds
  
El qui desitge participar en les corresponents proves d'accés haurà de presentar la corresponent instància dirigida al senyor alcalde-president, en què haurà de constar que reuneix tots els requisits exigits en la convocatòria, i haurà d'adjuntar-hi els comprovants següents:
  
- Resguard justificatiu d'haver abonat els drets d'examen que es fixen en la quantitat de 4.500 pessetes. El pagament d'aquests drets es farà en la Tresoreria municipal o per gir postal o telegràfic, dirigit a la Tresoreria, on s'indicarà clarament la plaça objecte de la convocatòria.
  
- Els certificats i documents acreditatius dels mèrits al·legats.
  
La documentació que hauran d'aportar els aspirants per a acreditar que compleixen els requisits exigits en la convocatòria i la relativa als mèrits al·legats, es farà mitjançant l'original o la fotocòpia compulsada o acarada.
  
El termini de presentació de sol·licituds serà de vint dies naturals comptats a partir de l'endemà de la publicació de l'extracte de la convocatòria en el Boletín Oficial del Estado.
  
Les sol·licituds es presentaran en el Registre General de l'Ajuntament o en la forma que determina l'article 38.4 de la Llei 30/1992, de 26 de novembre.
  
4. Admissió d'aspirants
  
Una vegada finalitzat el termini de presentació d'instàncies, l'Alcaldia-Presidència dictarà una resolució, en el termini màxim d'un mes, en què declararà aprovades les llistes provisionals d'aspirants admesos i exclosos.
  
En aquesta resolució que es publicarà en el Butlletí Oficial de la Província i al tauler d'anuncis, constarà el nom i els cognoms dels aspirants admesos i exclosos i, si convé, el motiu de no admissió. Contra aquesta resolució es podrà presentar reclamació en el termini de deu dies hàbils. Si s'hi presenten reclamacions seran acceptades o refusades en la resolució per la qual se n'aprove la definitiva, que també es publicarà als llocs indicats per a la llista provisional.
  
En el mateix acte administratiu, s'indicarà a més més el dia, data i hora de l'inici de les proves selectives, l'ordre d'actuació dels aspirants, la composició dels tribunals i la data de constitució d'aquests per a valorar-ne els mèrits. Tot això sense perjudici del que disposa l'article 71 de la Llei de 30/1992, de 26 de novembre, pel que fa a la subsanació de deficiències.
  
5. Tribunal qualificador
  
- President: el president de la corporació o un membre d'aquesta en qui delegue.
  
- Secretari: el secretari de la corporació o un funcionari d'aquesta en qui delegue, que actuarà amb veu però sense vot.
  
Vocals:
  
- Un representant del professorat oficial, designat per l'Institut Valencià d'Administració Pública.
  
- Un representant de l'administració del Consell de la Generalitat Valenciana, designat per la Direcció General d'Administració Local.
  
- El funcionari que ocupe la direcció del respectiu servei dins de l'especialitat o, si no és possible, un tècnic superior o un expert designat pel president de la corporació municipal.
  
- Un funcionari de carrera, designat per la corporació a proposta de la Junta de Personal o per l'òrgan de representació del personal, si n'hi hagués.
  
- A més a més hi assistiran:
  
- amb veu però sense vot, un representant sindical.
  
- sense veu i sense vot: un membre dels grups polítics municipals de l'oposició en representació d'aquests.
  
El tribunal podrà disposar la incorporació als seus treballs d'assessors especialistes quan les característiques o la dificultat de la prova així ho requeresquen, que col·laboraran amb el tribunal i tindran veu però no vot.
  
6. En allò no previst en aquestes bases específiques regirà el que disposen les bases generals publicades en el Butlletí Oficial de la Província nº 299, de data 17.12.97, i nº 76, de data 31.03.98, i en el Diari Oficial de la Generalitat Valenciana nº 3.145, de data 18.12.97, i nº 3.228, de 23.04.98.
  
7. Fase d'oposició
  
Primer exercici. Obligatori i eliminatori.
  
Consistirà en la realització d'una prova de coneixements referida als continguts del programa recollits en l'apartat del temari de matèries comunes. L'exercici podrà fixar-se pel tribunal en forma de preguntes a desenvolupar pels opositors o en forma de test, en nombre mínim de 100 preguntes, amb quatre respostes alternatives, sent en aquest cas només una d'elles correcta. El tribunal fixarà, amb antelació suficient, la durada de la prova que no podrà ser inferior a 90 minuts.
  
Segon exercici. Obligatori i no eliminatori.
  
Consistirà en la valoració pel tribunal dels coneixements de valencià dels aspirants, relacionats amb les funcions pròpies del lloc convocat i d'acord amb la normativa sobre l'ús del valencià de la Generalitat Valenciana.
  
Tercer exercici. Obligatori i eliminatori.
  
Consistirà en el desenvolupament per escrit, durant un temps mínim de tres hores i màxim de quatre, a determinar pel tribunal, de dos temes elegits entre tres extrets a l'atzar del temari de matèries específiques que corresponga a l'especialitat, o de dos temes entre tres proposats pel tribunal en relació amb el temari esmentat que figura en aquest annex. Es valorarà en aquest exercici el coneixement del tema desenvolupat, l'exposició, la redacció, ortografia i claredat d'idees.
  
Una vegada conclosa la prova, els exercicis seran introduïts en sobre tancat i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat.
  
Una vegada finalitzada la lectura, el Tribunal si ho estima convenient podrà efectuar preguntes als aspirants relacionades amb els temes desenvolupats per aquests.
  
Quart exercici. Obligatori i eliminatori.
  
Consistirà a resoldre per escrit durant el temps mínim de tres hores i màxim de quatre, a determinar pel tribunal, dos supòsits pràctics, a elegir entre tres, referits a les matèries específiques corresponents segons l'objecte de la convocatòria, i que seran fixats pel tribunal immediatament abans de realitzar-se l'exercici.
  
7.1. Qualificació dels exercicis:
  
El primer exercici es qualificarà de zero a deu punts, i serà necessari obtenir per a superar-lo un mínim de cinc punts.
  
Les contestacions errònies es valoraran negativament amb la penalització equivalent a un terç del valor de cada contestació correcta.
  
El segon exercici es qualificarà de zero a dos punts, i no tindrà caràcter eliminatori; i el tercer i el quart, es qualificaran de zero a deu punts, i caldrà obtenir per a superar-los un mínim de cinc punts en cada un.
  
La qualificació resultant d'aquests quatre exercicis estarà determinada per la suma de les puntuacions obtingudes en cada un d'aquests.
  
La puntuació final de les proves selectives, s'obtindrà sumant als resultats obtinguts pels aspirants que hagen superat la fase d'oposició, la puntuació obtinguda en el concurs de mèrits.
  
8. Fase de concurs
  
La valoració dels mèrits al·legats i degudament acreditats pels aspirants en la fase de concurs s'ajustarà al barem següent:
  
1. Coneixements de valencià:
  
Per coneixements de valencià es valorarà fins a un màxim d'1 punt, d'acord amb la possessió del corresponent certificat expedit per la Junta Qualificadora de Coneixements de Valencià, i qualsevol altre títol de valencià homologat per aquest organisme:
  
Coneixement de grau elemental: 0,50 punts.
  
Coneixement de grau mitjà: 0,75 punts.
  
Coneixement de grau superior: 1 punt.
  
En el supòsit de posseir diversos certificats, només es valorarà el de nivell superior.
  
2. Cursos de formació i perfeccionament:
  
Els cursos de formació i perfeccionament es valoraran fins a un màxim d'1 punt.
  
Únicament es valoraran els cursos de formació relacionats amb les funcions a desenvolupar, impartits per centres oficials:
  
- Cursos de durada igual o superior a 200 hores: 1 punt.
  
- Cursos de durada igual o superior a 100 hores: 0,50 punts.
  
- Cursos de durada igual o superior a 50 hores: 0,25 punts.
  
- Resta de cursos mínim 20 hores: 0,10 punts.
  
No seran objecte de valoració activitats de naturalesa diferent als cursos, tals com jornades, seminaris, meses redones, debats, trobades, etc.
  
3. Per haver impartit cursos de formació relacionats amb la gestió sociocultural, organitzats per centres oficials que tinguen per objecte els coneixements propis de les funcions a desenvolupar en el lloc de treball objecte de la convocatòria, fins a un màxim d'1 punt:
  
- Cursos de durada igual o superior a 200 hores: 1 punt.
  
- Cursos de durada igual o superior a 100 hores: 0,50 punts.
  
- Cursos de durada igual o superior a 50 hores: 0,25 punts.
  
- Resta de cursos mínim 20 hores: 0,10 punts.
  
Únicament es valoraran els cursos convocats o organitzats per la Universitat, instituts o escoles oficials de formació, o altres entitats o centres docents públics o privats, quan estiguen homologats pels instituts o escoles oficials de formació o per la Universitat.
  
4. Per serveis prestats en plaça o lloc anàleg: programació, utilització, planificació, execució i avaluació de recursos culturals, es valorarà fins a un màxim de 2 punts.
  
4.1. En l'administració local, organismes autònoms dependents d'aquesta o empresa pública municipal: 0'20 punts per any treballat.
  
4.2. En altres Administracions Públiques, organismes autònoms dependents d'aquestes, empreses públiques o privades: 0'10 punts per any treballat.
  
A aquests efectes no es computaran els períodes de temps inferiors a l'any.
  
Els serveis prestats hauran d'acreditar-se mitjançant certificació en què es faça constar el temps treballat i les funcions assignades al lloc de treball.
  
5. Entrevista: es realitzarà davant del tribunal qualificador, s'hi valorarà l'experiència, la idoneïtat i l'aptitud de l'aspirant en relació amb les funcions a desenvolupar. Es puntuarà amb un màxim d'1 punt.
  
Annex I
  
Temari
  
Matèries comunes
  
La Constitució Espanyola i organització de l'Estat.
  
Tema 1. La Constitució Espanyola de 1978. Estructura i principis fonamentals, drets i deures: la seua garantia i suspensió. El Tribunal
  
Constitucional: classes i efectes de les sentències. L'organització territorial de l'Estat. Les Comunitats Autònomes, competències.
  
Tema 2. La Corona. Les Corts Generals. Composició, atribucions i funcionament. Relacions entre l'ordenament estatal i els ordenaments autonòmics. Els tractats internacionals, especial referència als tractats de la CE.
  
Tema 3. El Govern i l'administració. Principis constitucionals de l'administració. Relacions entre el Govern i les Corts Generals. Òrgans de control dependents de les Corts Generals: el Defensor del Poble i el Tribunal de Comptes. El poder judicial.
  
Estatut d'Autonomia de la Comunitat Valenciana.
  
Tema 4. L'Estatut d'Autonomia de la Comunitat Valenciana. Estructura i principis fonamentals. La Generalitat Valenciana: competències i institucions. Les Corts: composició, constitució i funcions. El president de la Generalitat: funcions. El Consell: composició, estructura i funcions.
  
Tema 5. Altres institucions: el Síndic de Greuges i el Consell de Cultura. La Sindicatura de Comptes. Organització de l'Administració Pública de la Generalitat Valenciana. Principis generals. Atribucions i estructura dels òrgans de l'administració de la Generalitat Valenciana.
  
Règim Local.
  
Tema 6. L'administració local en la Constitució de 1978. El principi d'autonomia. L'organització municipal. L'alcalde. Tinents d'alcalde. El plenari. La Comissió de Govern. Els òrgans complementaris. L'estatut dels membres de les corporacions locals.
  
Tema 7. Règim jurídic dels béns locals. Els béns de domini públic. Peculiaritats del seu règim jurídic en l'àmbit local. Béns patrimonials de les entitats locals: adquisició i alienació. Administració, ús i aprofitament. Els béns comunals. El servei públic en l'esfera local: peculiaritats dels distints modes de gestió. Iniciativa pública en l'activitat econòmica.
  
Tema 8. Personal al servei de les entitats locals: plantilles. Funcionaris de carrera d'Administració Local. Funcionaris interins. Personal eventual i laboral. Oferta d'ocupació pública. Selecció del personal. Drets i deures dels funcionaris. Règim disciplinari. Responsabilitat civil i penal dels funcionaris.
  
Dret administratiu
  
Tema 9. L'ordenament juridicoadministratiu: fonts. El reglament. Límits de la potestat reglamentària. L'acte administratiu: concepte, elements i classes. Eficàcia, executivitat i suspensió dels actes administratius. Invalidesa de l'acte administratiu: classes de vicis i els seus efectes. Actes presumptes: requisits i efectes.
  
Tema 10. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les fases del procediment administratiu. La revisió dels actes en la via administrativa. Responsabilitat de l'administració. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
Tema 11. Els contractes administratius. Concepte i classes. La preparació dels contractes. Formes d'adjudicació. Elements del contracte administratiu. La revisió de preus i altres alteracions contractuals. La invalidesa dels contractes administratius i la seua resolució.
  
Hisenda Pública i administració tributària.
  
Tema 12. Hisenda Pública: principis constitucionals. Recursos: classes i elements. Gestió. Recaptació i inspecció dels tributs. Recursos de l'administració de l'Estat i de la Generalitat Valenciana. Òrgans de l'administració tributària de l'Estat i de la Generalitat Valenciana.
  
Matèries específiques
  
Tema 1. La cultura com a bé i producte social.
  
Tema 2. El màrqueting i la cultura. Segmentació de mercats.
  
Tema 3. Planificació i programació com a instruments en la promoció cultural.
  
Tema 4. Teoria de l'organització. La comunicació organitzacional. Estratègies de resolució de conflictes.
  
Tema 5. La cultura des del sector privat. Patrocini i mecenatge.
  
Tema 6. La política cultural a Espanya. El paper de les comunitats autònomes.
  
Tema 7. Polítiques culturals a Europa.
  
Tema 8. Els plans integrals d'intervenció sociocultural.
  
Tema 9. Disseny i avaluació de projectes culturals.
  
Tema 10. La cultura com a servei públic. Concepte de desenvolupament cultural.
  
Tema 11. El model organitzatiu cultural: gestió directa i indirecta; associacions i fundacions. La Fundació Municipal de Cultura i Esports de Puçol.
  
Tema 12. Administració Local. Legislació i competències en matèria de cultura.
  
Tema 13. Els equipaments culturals, tipologia i característiques.
  
Tema 14. Teatre i municipi. El circuit teatral valencià.
  
Tema 15. L'acció sociocultural a les biblioteques. La biblioteca com a recurs cultural. Les campanyes d'animació lectora.
  
Tema 16. Informació bibliogràfica. Orientació al lector.
  
Tema 17. Cultura i festes. Especial referència a les festes locals.
  
Tema 18. Cultura i art. Gestió de sales d'exposicions.
  
Tema 19. Conservació i promoció del patrimoni historicoartístic.
  
Tema 20. Els museus locals i comarcals. Noves tècniques museístiques.
  
Tema 21. Història i cultura del municipi. La realitat cultural de Puçol.
  
Tema 22. Anàlisi sociològica del municipi.
  
Tema 23. La investigació en l'àmbit sociocultural. Tècniques d'investigació més utilitzades.
  
Tema 24. Cultura i mitjans de comunicació. El paper de les ràdios i TV locals.
  
Tema 25. La producció audiovisual. El paper de les administracions.
  
Tema 26. Cultura i telecomunicacions. El canvi cultural amb les noves tecnologies.
  
Tema 27. Animació sociocultural i gestió cultural.
  
Tema 28. Les cases de cultura municipals: característiques. La Casa de Cultura de Puçol. Organització i estructura.
  
Tema 29. Informació i cultura. El paper dels centres d'informació.
  
Tema 30. Els centres d'informació juvenil. Tipologia i característiques.
  
Tema 31. La cultura i l'associacionisme. Les associacions locals com a mitjà de participació cultural. El paper del voluntariat.
  
Tema 32. Promoció de l'associacionisme juvenil.
  
Tema 33. Les polítiques de joventut a Espanya. El paper de les comunitats autònomes i dels municipis.
  
Tema 34. Les polítiques de joventut a Europa. Organismes internacionals de participació juvenil.
  
Tema 35. Cultura i turisme. Competències autonòmiques i municipals en matèria de turisme.
  
Tema 36. El paper de la gestió cultural com a impulsora del turisme.
  
Tema 37. Lleure i temps lliure. El paper de la cultura en la societat del lleure.
  
Tema 38. Cultura i educació. Conceptes bàsics de pedagogia social.
  
Tema 39. La formació no reglada com a estratègia del desenvolupament cultural. Antecedents: la Institució Lliure d'Ensenyament.
  
Tema 40. Polítiques culturals per a la igualtat dels sexes a Europa.
  
Tema 41. Polítiques culturals per a la igualtat dels sexes a Espanya. El paper de les comunitats autònomes i municipis.
  
Tema 42. La cultura i la integració racial. Interculturalitat i multiculturalitat. La Declaració de Bremen.
  
Tema 43. Cultura i canvi social. De la democratització de la cultura a la democràcia cultural.
  
Tema 44. Promoció cultural i participació ciutadana en l'àmbit local. El procés de producció cultural local. Les escoles municipals de Cultura.
  
Tema 45. Conceptes bàsics de protocol i relacions públiques.
  
Tema 46. Competència de la Comunitat Autònoma en matèria de símbols, tractaments i honors de les entitats locals.
  
Tema 47. El Consell de Cultura de la Generalitat Valenciana. Organització i competències.
  
Tema 48. L'ús oficial del valencià: la Llei d'Ús i Ensenyament del Valencià de la Generalitat Valenciana.
  
Contra l'aprovació d'aquestes bases, així com el seu contingut i d'altres actes derivats d'aquestes, es podrà interposar recurs contenciós administratiu en la forma i els terminis establerts en la Llei 30/92, de 26 de novembre, amb comunicació prèvia a l'òrgan que dictà l'acte a impugnar, de conformitat amb l'article 110 del citat text legal.